Document ID: 31992D0001

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1991 για τη θέσπιση των κανόνων που διέπουν τα επιστημονικά μέτρα όσον αφορά τον έλεγχο της αφρικανικής πανώλης των χοίρων και την χρηματοδοτική συμβολή της Κοινότητας (92/1/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνοτροφικό τομέα (1), όπως τροποποιήθηκε από την απόφαση 91/133/ΕΟΚ (2), και ιδίως το άρθρο 20,
Εκτιμώντας:
ότι η αφρικανική πανώλη των χοίρων είναι μια σοβαρή λοιμώδης νόσος των χοίρων η οποία δημιουργεί εμπόδια στο εμπόριο των ζωντανών χοίρων, του χοιρινού κρέατος και ορισμένων προϊόντων με βάση το χοιρινό κρέας-
ότι η αφρικανική πανώλη των χοίρων εξακολουθεί να είναι παρούσα σε ορισμένες περιοχές της Κοινότητας στις οποίες ο μαλθακός κρότων (Ornithodorus erraticus) ενδέχεται να διαδραμιτίζει ρόλο στην επιβίωση του ιού της αφρικανικής πανώλης των χοίρων εκτός του πρωταρχικού του ξενιστή-
ότι η Κοινότητα πρέπει να λάβει μέτρα με σκοπό την εξάλειψη της αφρικανικής πανώλης των χοίρων από το έδαφός της-
ότι, προς αυτόν τον σκοπό, η Κοινότητα λαμβάνει ήδη μέτρα τεχνικής και επιστημονικής φύσης τα οποία είναι αναγκαία για την εξέλιξη της κοινοτικής νομοθεσίας-
ότι, σ' αυτό το πλαίσιο, θα πρέπει να προβλεφθεί κοινοτική χρηματοδοτική συμβολή για την λήψη επιστημονικών μέτρων, όσον αφορά την κατανομή των μαλθακών κροτώνων (Ornithodorus erraticus) σε περιοχές στις οποίες η αφρικανική πανώλη των χοίρων ήταν ενδημική επί σειρά ετών, καθώς επίσης και όσον αφορά το λόγο που είναι δυνατόν να διαδραματίζουν οι μαλθακοί κρότωνες στην επιδημιολογία και τον έλεγχο της αφρικανικής πανώλης των χοίρων-
ότι, για την υλοποίηση αυτών των επιστημονικών αυτών μέτρων, η Επιτροπή θα πρέπει να είναι σε θέση να συνάψει σύμβαση με την Κτηνιατρική Σχολή της Λισσαβώνας, στην Πορτογαλία, καθώς και με το Pirbright Laboratory, στο Ηνωμένο Βασίλειο - ιδρύματα τα οποία, έναντι αμοιβής, θα μπορούσαν να αναλάβουν τη διεξαγωγή των επιστημονικών ερευνών-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Προκειμένου να επεκταθεί η νομοθεσία όσον αφορά τον έλεγχο της αφρικανικής πανώλης των χοίρων σε χοιροειδή τα οποία εκτρέφονται με εκτατικά ή ημιεκτατικά συστήματα εκτροφής, η Κοινότητα πρέπει να λάβει επιστημονικά μέτρα για τον καθορισμό της σημασίας των μαλθακών κροτώνων (Ornithodorus erraticus) στην επιδημιολογία της εν λόγω νόσου.
2. Οι στόχοι των μέτρων τα οποία πρέπει να υλοποιηθούν στην Πορτογαλία είναι οι εξής:
- να χαρτογραφηθεί η γεωγραφική κατανομή των κροτώνων,
- να καθορισθεί η περίοδος επιβίωσης των κροτώνων σε εκμεταλλεύσεις στις οποίες δεν υπάρχουν πια χοιροειδή εξαιτίας της αφρικανικής πανώλης των χοίρων και στις οποίες οι κρότωνες μπορούν να επιζούν παρασιτώντας σε άλλους σπονδυλωτούς ξενιστές,
- να καθορισθεί το κατά πόσον η μέθοδος των υπό ειδική παρακολούθηση χοιροειδών είναι ικανοποιητική ως μέσο ελέγχου της παρουσίας του ιού στους κρότωνες σε μολυσμένες εγκαταστάσεις.
3. Οι στόχοι των μέτρων που πρόκειται να υλοποιηθούν στο Ηνωμένο Βασίλειο είναι οι εξής:
- να καθορισθούν οι τιμές που χαρακτηρίζουν τις ιώσεις και τις εκκρίσεις των κροτώνων που ζουν στην Πορτογαλία και οι οποίοι έχουν μολυνθεί με απομονώσεις ιών οι οποίες έχουν συλλεχθεί σε διάφορες περιοχές της Πορτογαλίας,
- να προσδιοριστεί η αποτελεσματικότητα και η χρονική διάρκεια της μετάδοσης του ιού στα χοιροειδή από μολυσμένους κρότωνες.
Άρθρο 2
Τα επιστημονικά μέτρα που προβλέπονται στο άρθρο 1 υλοποιούνται στο πλαίσιο σύμβασης που συνάπτεται μεταξύ της Επιτροπής και της Κτηνιατρικής Σχολής της Λισσαβώνας, στην Πορτογαλία, καθώς και με το AFRC Institute of animal health, Pirbright Laboratory, στο Ηνωμένο Βασίλειο.
Άρθρο 3
Η Κοινότητα επιστρέφει τις δαπάνες που συνεπάγονται τα επιστημονικά μέτρα τα οποία αναφέρονται στο άρθρο 1, μέχρι του ανωτάτου ποσού των 34 100 Ecu σύμφωνα με τις λεπτομέριες της σύμβασης.
Άρθρο 4
Η παρούσα απόφαση απευθύνεται στα κράτη μέλη. Βρυξέλλες, 3 Δεκεμβρίου 1991.

Labels: 7
15
0
6